proxectonos/corpus_dominio_legal_administrativo_tmp huggingface dataset:
21/09/2020 | Administración LocalMunicipal
Arteixo
Urbanismo
Aprobación inicial do proxecto de equidistribución da UA-8

Pola Xunta de Goberno Local, en sesión Ordinaria celebrada por medios telemáticos o xoves 27 de agosto de 2020, acordouse aprobar inicialmente o proxecto de equidistribución da UA 8, asinado polo arquitecto don Jaime Adrian Lopezosa Far e a avogada dona Mariana Adriana Irene Cristina Ormaetxea Abrams. Aos efectos de dar cumprimento ao artigo 270 do Decreto 143/2016, de 22 de setembro, polo que se aproba o Regulamento da Lei 2/2016, de 10 de febreiro, do solo de Galicia sométese o proxecto a información pública polo prazo de UN MES mediante anuncio no Boletín Oficial da Provincia de A Coruña, e nun xornal dos de maior difusión da provincia, encontrándose asemade a disposición dos interesados na sede electrónica de este Concello. Durante o período de información pública, quedará o expediente a disposición de calquera que queira examinalo, aos efectos de que se presenten as alegacións e suxestións que se consideren oportunas. Asinado o 14/09/2020, por D. Alfredo Roberto Sistero Sarno (Concelleiro Delegado en materia de Urbanismo e Patrimonio por Decreto 1546/2020 do 10/07/20).
21/09/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación da tramitación dun expediente de expropiación forzosa en relación cos bens e dereitos ocupados na finca 15031A025001350000OJ colindante co Monte Costa, en Culleredo (A Coruña)

O Pleno da Deputación Provincial de A Coruña, na sesión ordinaria celebrada o 31 de xullo de 2020, adoptou o seguinte acordo: PRIMEIRO: Aprobar a tramitación dun expediente de expropiación forzosa en relación cos bens e dereitos ocupados na finca 15031A025001350000OJ colindante co Monte Costa, en Culleredo (A Coruña), para deste xeito dar cumprimento ao dictame do Consello Consultivo de Galicia número 257/2019, e concretar a indemnización correspondente á parte interesada e a correlativa transferencia de titularidade dos terreos á Administración provincial. SEGUNDO: Para estes efectos, declarar que a utilidade pública da presente actuación fundaméntase nas obras da Entidade Pública Empresarial Aeropuertos Españoles e Navegación Aérea (AENA) “Aeroporto da Coruña. Expropiación de terreos necesarios para o desenvolvemento do Plan Director 2ª fase e ampliación do campo de voos. (Expediente Número 99- AENA/10)” (BOE 05/08/2010), como consecuencia da aprobación do Plan Director (BOE 13/09/2001), sendo de aplicación os preceptos contidos no artigo 52 da Lei de Expropiación Forzosa e artigos concordantes do seu regulamento (urxente ocupación). A existencia desta actuación fundamentou que o Pleno da Deputación de 22/03/2013 aprobase o prego de condicións para a contratación da venda de materiais no Monte Costa con destino ás obras de ampliación do aeroporto de Alvedro. TERCEIRO: Declarar a necesidade de ocupación dunha parte da finca con referencia catastral 15031A025001350000OJ, cuxos antecedentes constan no expediente, e concretar como indemnización o prezo xusto de expropiación segundo o seguinte detalle: 15031A025001350000OJ 3579 m 2 solo rústico 3,916 € 14.015,364 € 3579 m 2 arboreda 1,54 € 5.511,66 € Suma: 19.527,02 € 5% premio de afección: 976,35 € CUARTO: Someter o presente expediente a exposición pública por un período de 30 días, contados dende o seguinte ao da publicación do correspondente anuncio no Boletín Oficial da Provincia, para que as persoas interesadas poidan formular as reclamacións que estimen oportunas. QUINTO: Trasladar o presente acordo á Presidencia para que a través dos servizos competentes da deputación se instrúa o oportuno expediente administrativo nas súas diferentes fases ata o pagamento e toma de posesión do ben expropiado, segundo o disposto na Lei de 16 de decembro de 1954 sobre Expropiación Forzosa. A Coruña, 17 de setembro de 2020 O Presidente, A Secretaria Accidental Valentín González Formoso M. Amparo C. Taboada Gil
21/09/2020 | Administración LocalMunicipal
Porto do Son
Aprobación inicial do expediente de modificación da Ordenanza fiscal nº 30 reguladora da taxa pola prestación de servizos municipais de intervención en materia de seguridade cidadá

O Pleno do concello de Porto do Son, na súa sesión de 10/09/2020 acordou a aprobación inicial do expediente de modificación da ordenanza fiscal nº 30 reguladora da taxa pola prestación de servizos municipais de intervención en materia de seguridade cidadá. En cumprimento do disposto no artigo 17 do Texto Refundido da Lei de Facendas Locais, exponse ao público o citado expediente polo prazo de trinta días hábiles, para que os interesados poidan examinalo e presentar reclamacións. No caso de non presentarse reclamacións, o acordo inicial elevarase automaticamente a definitivo sen necesidade de novo acordo plenario. Os interesados poderán examinalo expediente na Intervención municipal en horario de 9:00 a 13:00 horas de luns a venres. Unha vez que o acordo provisional se eleve a definitivo (de xeito expreso ou tácito), a entrada en vigor da modificación da ordenanza terá lugar cando se publique completamente o seu texto no Boletín Oficial da Provincia. Porto do Son, o 11/09/2020 O ALCALDE-PRESIDENTE Asdo. José Luis Oujo Pouso.
16/09/2020 | Administración LocalMunicipal
Oleiros
Área Económica
Aprobación definitiva da modificación de créditos número 2020/MCPL01 sobre o orzamento do Concello de Oleiros correspondente ao exercicio 2020

ANUNCIO APROBACIÓN DEFINITIVA DE MODIFICACIÓN DE CRÉDITOS Aprobada definitivamente a modificación de créditos núm.2020/MCPL01 sobre o orzamento do Concello de Oleiros correspondente ao exercicio 2020, de aprobación de crédito extraordinario e suplemento de crédito por importe de 5.429.202,52 €. Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.133, do 19 de agosto de 2020, faise público que, despois de terse tramitado dito expediente, o resumo por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. En Oleiros, asinado dixitalmente o 10 de setembro de 2020 polo alcalde, Ángel García Seoane.
16/09/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de acordo de aprobación da primeira relación da terceira fase do Plan de Vías Provinciais 2019 _DP 2302 Hospital a Brens (Dumbría) e DP 1802 Veiga de Cabana ás Pontes de García Rodríguez (As Pontes)

A Exma. Deputación Provincial da Coruña, en sesión celebrada o 11 de setembro de 2020 adoptou entre outros o seguinte acordó: “1.- Aprobar a PRIMEIRA RELACION DO PLAN DE INVESTIMENTO EN VIAS PROVINCIAIS 2019 TERCEIRA FASE cun orzamento total de 2.457.794,73.- euros, con cargo á aplicación 0410/4531/60900 que se detalla: 2.- Expoñer ao público os Proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producisen, consideraranse definitivamente aprobados.3.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. “ A Coruña, 14 de setembro de 2020 O PRESIDENTE A SECRETARIA ACTAL., VALENTÍN GONZÁLEZ FORMOSO MªAMPARO C. TABOADA GIL
16/09/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de acordo de aprobación da terceira relación da segunda fase do Plan de Vías Provinciais 2019_ampliación e mellora do trazado da DP 7802, Roxos a Reborido.1ª fase, P. Q. 0+390 a 2+620 (Santiago de Compostela)

A Exma. Deputación Provincial da Coruña, en sesión celebrada o 11 de setembro de 2020 adoptou entre outros o seguinte acordó: “1.- Aprobar a TERCEIRA RELACION DO PLAN DE INVESTIMENTO EN VIAS PROVINCIAIS 2019 SEGUNDA FASE cun orzamento total de 1.123.606,18.- euros, con cargo á aplicación 0410/4531/60900 que se detalla: 2.- Expoñer ao público os Proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe.“ A Coruña, 14 de setembro de 2020 O PRESIDENTE A SECRETARIA ACTAL., VALENTÍN GONZÁLEZ FORMOSO Mª AMPARO C. TABOADA GIL
16/09/2020 | Administración LocalMunicipal
Culleredo
Economía, Facenda e Réxime Interior
Conta xeral 2019

Formulada e rendida a Conta Xeral do Concello de Culleredo correspondente ao exercicio económico de 2019, e informada pola Comisión Especial de Contas, exponse ao público nas oficinas de Intervención do Concello durante 15 días hábiles contados a partir do seguinte á inserción do presente Edicto no Boletín Oficial da Provincia. Os interesados poden presentar por escrito as reclamacións, reparos ou observacións que consideren oportunos, durante o devandito prazo de exposición e oito días máis, de conformidade co disposto no artigo 212 do texto refundido da lei reguladora das facendas locais. Culleredo, a 09 de setembro de 2020 O alcalde José Ramón Rioboo Castro
16/09/2020 | Administración LocalMunicipal
Fene
Secretaría
Aprobación definitiva de expediente de modificación das bases de execución do orzamento de 2019, prorrogado para o ano 2020

ANUNCIO Aprobación definitiva de expediente de modificación das bases de execución do orzamento de 2019, prorrogado para o ano 2020 En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alega­cións durante o prazo de exposición ao público (publicado no BOP n.º 131, de data 17/08/2020), queda automaticamente elevado a definitivo o acordo plenario do Concello de Fene, de data 05/08/2020, de aprobación inicial do expediente de modificación das Bases de execución do orzamento do exercicio de 2019, prorrogado para o ano 2020: base 9.ª, nivel de vinculación xurídica dos créditos, para dotar de axilidade a execución orzamentaria, sustitución da base 34.–Gastos de inversión pola base 34-contratos menores e modificación do Anexo I-Relación nominal de subvencións nominativas. procedéndose á publicación do anexo I que se transcribe: ANEXO I RELACION NOMINAL DE SUBVENCIONS NOMINATIVAS 2020 Contra este acordo, que esgota a vía administrativa, poderase interpoñer directamente recurso contencioso, no prazo de dous meses, contados a partir da presente publicación, tal como dispón o artigo 46.1 da Lei 29/98, do 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. Fene, 9 de setembro de 2020. O alcalde Juventino José Trigo Rey
16/09/2020 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de setembro de 2020

EDICTO Por Decreto da Alcaldía, de data de 07 de setembro do 2020, aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de setembro de 2020. Conforme ó disposto no artigo 102.3 da Lei 58/2003, do 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 15 de setembro de 2020 ó 16 de novembro de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a oito de setembro de 2020. A ALCALDESA en funcións, Rosa Hilda Papa Samba Drozdova Puy
16/09/2020 | Administración LocalMunicipal
Boiro
Exposición ao público exptes. varios aprobados inicialmente en pleno de 10 de setembro. Expte. M. C.17+18+19

O Pleno da Corporación, en sesión celebrada o día 10 de setembro de 2020 aprobou inicialmentes o seguinte: – Expediente 123/2020. APROBACIÓN INICIAL DO EXPEDIENTE DE MODIFICACIÓN DE CRÉDITOS NÚM.17/2020-01 DE SUPLEMENTO DE CRÉDITO (aprobación REC resto OPAS 2019 e expte S. C). – Expediente 5478/2019. APROBACIÓN DA MODIFICACIÓN DAS BASES DE EXECUCIÓN DO ORZAMENTO PARA DETERMINAR AS SUBVENCIÓNS NOMINATIVAS DE 2020 E APROBACIÓN DO EXPEDIENTE DE MODIFICACIÓN DE CRÉDITOS NÚM.18/2020-01 DE CRÉDITOS EXTRAORDINARIOS FINANCIADO CON REMANENTE DE TESOURERÍA (EXPEDIENTE 5478/2020). – Expediente 3768/2020. APROBACIÓN INICIAL DO EXPEDIENTE DE MODIFICACIÓN DE CRÉDITOS NÚM.19/2020-01 DE TRANSFERENCIAS DE CRÉDITOS ENTRE DISTINTAS ÁREAS DE GASTO. (aportación municipal no programa PEL-REACTIVA da Deputación). En cumprimento do disposto no artigo 177.2 do RDL 2/2006, de 5 de marzo, texto refundido da Lei reguladora das facendas locais, exponse ó público por prazo de 15 días hábiles, durante os cales os interesados poderán examinar os expedientes e presentar as reclamacións que consideren pertinentes. Boiro, 11 de setembro de 2020 O alcalde-Presidente JOSE RAMON ROMERO GARCIA
16/09/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 4 de setembro de 2020 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Vimianzo (expediente IN661A 2010/5-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada parque eólico Monte Tourado, no concello de Mazaricos (expediente IN661A 2010/5-1), por resolución da Dirección Xeral de Enerxía e Minas, do 17 de agosto de 2020, a favor da entidade beneficiaria Greenalia Wind Power Monte Tourado, SLU, con enderezo en praza de María Pita 10-1º, 15001 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 30 de outubro de 2020, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Vimianzo, deducida da que se someteu a información pública no DOG do 29.11.2018 e no xornal La Voz de Galicia do 30.11.2018, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 4 de setembro de 2020 Isidoro Martínez Arca Xefe Territorial da Coruña
01/09/2020 | Administración LocalMunicipal
Aranga
Secretaría - Intervención
Aprobación inicial de expediente de transferencia de créditos entre partidas de diferente área de gasto

O pleno municipal na sesión do día 26/08/2020 aprobou inicialmente o expediente de modificacion de créditos do vixente orzamento municipal mediante transferencias de créditos entre aplicacións de gastos de diferente área, polo importe de 13.000,00 €. O expediente expónse ao público, durante o prazo de quince días hábiles contados a partir da publicación do presente anuncio no Boletín Oficial da Provincia a efectos da presentación de reclamacións de conformidade co disposto no artigo 177.2 do Real Decreto Lexislativo 2/2004 do 5 de marzo que aproba o Texto Refundido da Lei reguladora das facendas locais. No caso de non presentarse reclamacións o expediente consideraráse definitivamente aprobado. O que se fai público para xeral coñecemento e efectos. Aranga, 27 de agosto de 2020 O Alcalde Asdo: Alberto Platas Álvarez
01/09/2020 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva de expediente de crédito extraordinario 2020-crext-10 por importe de 44.074,31 €, financiado con baixas por anulación

O Pleno da Corporación municipal, en sesión ordinaria celebrada o día 30 de xullo de 2020, aprobou inicialmente o expediente de modificación orzamentaria de crédito extraordinario 2020-CREXT-10 dentro do vixente Orzamento municipal do ano 2020 financiado con baixas por anulación. En cumprimento do disposto no artigo 177.2 en relación co artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora de facendas locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faixe público o resumo por capítulos do citado orzamento, unha vez incorporada esta modificación, de acordo co artigo 177.2 en relación co artigo 169.1 Real Decreto Lexislativo 2/2004, de 5 de marzo, polo que se aproba o texto refundido da Lei reguladora de facendas locais: O que se fai público para xeral coñecemento. Santiago de Compostela, 27 de agosto de 2020 A CONCELLEIRA DELEGADA DE ECONOMÍA E FACENDA Marta Abal Rodríguez
01/09/2020 | Administración LocalMunicipal
Melide
Anuncio aprobación inicial ordenanzas e regulamento municipais

O pleno da Corporación, en sesión do 25 de agosto de 2020, acordou: PRIMEIRO: Aprobar inicialmente a Ordenanza municipal para a protección e conservación de camiños e vías públicas municipais en relación coas operacións de saca de madeira SEGUNDO: Aprobar inicialmente o regulamento para a concesión do servizo de Xantar na casa a posibles usuarios/as do Concello de Melide TERCEIRO. Aprobar inicialmente a ordenanza municipal reguladora das axudas de emerxencia social do Concello de Melide O que se somete a información pública e audiencia dos interesados, con publicación no Boletín Oficial da Provincia e taboleiro de anuncios do Concello, polo prazo de 30 días para que os interesados poidan presentar as reclamacións ou suxestións, que estimen oportunas. Publicado o anuncio no BOP, simultáneamente publicarase o texto das Ordenanzas municipais e regulamento no portal web do Concello www.concellodemelide. gal mediante anuncio na sede electrónica. De non presentarse reclamacións ou suxestións no mencionado prazo, consideraranse aprobada/os definitivamente sen necesidade de acordo expreso polo Pleno. O Acordo de aprobación definitiva da Ordenanza, co texto íntegro da mesma, publicarase para o seu xeral coñecemento no taboleiro de anuncios do Concello e no Boletín Oficial da Provincia. Así mesmo, estará a disposición dos interesados na sede electrónica deste Concello www.concellodemelide. gal e no portal web. Ademais, remitirase á Administración do Estado e ao Departamento correspondente da Comunidade Autónoma, no prazo de quince días, a certificación que acredite a elevación a definitiva da aprobación inicial, así como copia íntegra autenticada do expediente e non entrarán en vigor ata que se publique completamente o seu texto e transcorrese o prazo previsto no artigo 65.2 que é o de 15 días hábiles a partir da recepción da comunicación do acordo de que dispóñen a Administración do Estado e ao Departamento correspondente da Comunidade Autónoma para formular o requirimento por infracción do ordenamento xurídico. Melide, 27 de agosto de 2020 O alcalde José Manuel Pérez Penas
01/09/2020 | Administración LocalMunicipal
A Coruña
Alcaldía
Delegacións

A Alcaldía-Presidencia, con data 25 de agosto de 2020, ditou o seguinte DECRETO: “Esta Alcaldía ditou o 28 de xullo de 2020 o seguinte DECRETO DEC/AYT/4589/2020: Vista a solicitude asinada polo Sr. Concelleiro Delegado de Educación, Cultura e Memoria Histórica, D. Jesús Javier Celemín Santos, para ausentarse desde o día 28 de xullo en adiante. Tendo en conta o establecido no Decreto do 26 de xuño de 2019, de delegacións da Alcaldía nos responsables das áreas de goberno, no sentido en que a substitución temporal dos mesmos nas atribucións encomendadas será resolta no decreto que autorice a ausencia, e sendo competencia da Alcaldesa, consonte ao establecido no Título I do Regulamento Orgánico Municipal, RESOLVO: 1. Autorizar a ausencia do Concelleiro Delegado de Educación, Cultura e Memoria Histórica, D. Jesús Javier Celemín Santos, desde o día 28 de xullo de 2020 hasta a data da revogación desta autorización.2. As atribucións delegadas para a xestión da Área serán exercidas, durante a súa ausencia, polo Alcaldesa, Dna. Inés Rey García”. Solicitado polo Concelleiro D. Jesús Javier Celemín Santos a reincorporación inmediata ás súas funcións, RESOLVO: PRIMEIRO.- Revogar a autorización de ausencia outorgada ao concelleiro don Jesús Javier Celemín Santos, desde o día 28 de xullo de 2020 mediante Decreto 4589/2020, retomando desde o 26 de agosto de 2020 as atribucións delegadas como concelleiro titular da Área de Educación, Cultura e Memoria Histórica. SEGUNDO.- Dar conta do establecido neste Decreto ás Concellerías interesadas, á Secretaría Xeral, á Oficialía Maior e aos departamentos de actividade corporativa e innovación e publicalo no taboleiro de edictos electrónico. Casas Consistoriais da Cidade da Coruña, 25 de agosto de 2020 A Alcaldesa Inés Rey García A Coruña, a 25 de agosto de 2020 A Alcaldesa P. D. Santiago A. Roura Gómez O Coordinador xeral municipal (P. D. Decreto 3847/2019)
01/09/2020 | Administración LocalMunicipal
A Pobra do Caramiñal
Convocatoria de proceso selectivo de persoal técnico para o servizo de orientación laboral en réxime laboral temporal.

O Concello da Pobra do Caramiñal convoca un proceso selectivo de persoal técnico para o servizo de orientación laboral, en réxime laboral temporal. O proceso levarase a cabo de acordo co estabelecido nas bases aprobadas pola resolución da Alcaldía e que están publicadas no taboleiro de anuncios do Concello, así como na súa sede electrónica (https://apobra.sedelectronica.es). Na Pobra do Caramiñal, 26de agosto de 2020 O alcalde José Luis Piñeiro García
01/09/2020 | Administración LocalMunicipal
Rianxo
Secretaría
Modificación das bases de execución 14 e 25

EDITO O 26/08/2020 aprobouse inicialmente polo Pleno do Concello a modificación das bases de execución do Orzamento prorrogado en 2020, que afectan ás bases seguintes: · Base 14ª: Fases do procedemento de execución do orzamento · Base 14ª bis: A proposta de gasto · Base 14ª ter: Tramitación das facturas · Base 25ª: Retribucións e indemnizacións dos membros da Corporación En cumprimento dos artigos 177.2 e 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría do concello, polo prazo de 15 días hábiles, que comezará a contar desde o día seguinte ao da inserción deste edito no BOP, a fin de que durante o mesmo poidan formularse as reclamacións que se consideren pertinentes. Rianxo, 27 de agosto de 2020 O alcalde, Adolfo Muíños Sánchez
01/09/2020 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva de expediente de crédito extraordinario 2020-crext-09 por importe de 50.000,00 €, financiado con baixas por anulación

O Pleno da Corporación municipal, en sesión ordinaria celebrada o día 30 de xullo de 2020, aprobou inicialmente o expediente de modificación orzamentaria de crédito extraordinario 2020-CREXT-09 dentro do vixente Orzamento municipal do ano 2020 financiado con baixas por anulación. En cumprimento do disposto no artigo 177.2 en relación co artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora de facendas locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faixe público o resumo por capítulos do citado orzamento, unha vez incorporada esta modificación, de acordo co artigo 177.2 en relación co artigo 169.1 Real Decreto Lexislativo 2/2004, de 5 de marzo, polo que se aproba o texto refundido da Lei reguladora de facendas locais: O que se fai público para xeral coñecemento. Santiago de Compostela, 27 de agosto de 2020 A CONCELLEIRA DELEGADA DE ECONOMÍA E FACENDA Marta Abal Rodríguez
01/09/2020 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva de expediente de modificación da base número 30 de execución do orzamento municipal para o exercicio 2020

O Pleno da Corporación Municipal, en sesión ordinaria celebrada o día 30 de xullo de 2020, aprobou inicialmente a proposta da Concelleira delegada de Economía e Facenda de modificación da base número 30 de execución do Orzamento Municipal para o exercicio 2020. En cumprimento do disposto no artigo 177.2 en relación co artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora de facendas locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións contra esta modificación, enténdese aprobada definitivamente. Contra este acordo de aprobación definitiva poderá interpoñerse directamente recurso contencioso administrativo ao abeiro do establecido no artigo 171 do do Real Decreto Lexislativo 2/2004, de 5 de marzo, polo que se aproba o texto refundido da Lei reguladora de facendas locais, que haberá de presentarse perante a sala correspondente do Tribunal Superior de Xustiza de Galicia, no prazo de dous meses a contar desde a data de publicación deste edicto no BOP. Santiago de Compostela, 27 de agosto de 2020 A CONCELLEIRA DELEGADA DE ECONOMÍA E FACENDA Marta Abal Rodríguez
01/09/2020 | Administración LocalMunicipal
Negreira
Notificación

Intentada no seu día notificación ao interesado Horizonte 2007 SL, por correo certificado no último domicilio do que se tiña constancia correspondente a esta Entidade, sen que se puidese practicar ao ser devolta polo Servizo de Correos ao constar no Aviso de Recibo como “desconocido” en consecuencia, conforme ao disposto no art.44 da Lei 39/2015, do 1 de outubro, de procedemento administrativo común das administración públicas, procede garantir o trámite da notificación mediante a publicación no BOP da Coruña e no taboleiro de edictos do Concello, da presente notificación, co seguinte contido: Con data de 15 de novembro de 2019 ditouse o Decreto de Alcaldía número 209/2019 mediante o cal se acordaba a execución subsidiaria das obras que se recollían no mesmo, o devandito Decreto foi notificado a Horizonte 2007 SL constando a súa recepción con data de 19 de novembro de 2019. O decreto 209/2019 ditouse como consecuencia do incumprimento, por parte de Horizonte 2007 S. L da orde de execución para a execución das obras recollidas no Informe Técnico de data 1 de xullo de 2018, e foi remitida con data de 5 de xullo de 2018 e recibida con data de 10 de xullo seguinte Entre as actuacións recollidas no informe técnico de 1 de xullo de 2018 a executar estaba a seguinte “i. Retirada del agua embalsada en el solar. Este técnico considera que se tiene que garantizar la salubridad en la parcela y la eliminación del agua estancada en la misma con un relleno de la parcela para que esta no aflore o el montaje de un bombeo que elimine el agua de la parcela” A citada actuación, a día de hoxe, non se realizou En consecuencia e para continuar co cumprimento do establecido no Decreto de Alcaldía número 209/2019 de data 15 de novembro de 2019, este Concello de Negreira comunica a Horizonte 2007 S. L. que procederá á execución da actuación citada máis arriba a partir do vindeiro luns día 7 de setembro de 2020 ás 10.00 horas. Negreira, 27 de agosto de 2020. O alcalde Manuel Ángel Leis Míguez
01/09/2020 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva de expediente de crédito extraordinario 2020-crext-11 por importe de 370.500,00 €, financiado co remanente líquido da tesourería para gastos xerais do Concello do exercicio 2019

O Pleno da Corporación municipal, en sesión ordinaria celebrada o día 30 de xullo de 2020, aprobou inicialmente o expediente de modificación orzamentaria de crédito extraordinario 2020-CREXT-11 dentro do vixente Orzamento municipal do ano 2020 financiado co Remanente Líquido de Tesourería para Gastos Xerais do Concello de Santiago de Compostela para o exercicio 2019. En cumprimento do disposto no artigo 177.2 en relación co artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora de facendas locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faixe público o resumo por capítulos do citado orzamento, unha vez incorporada esta modificación, de acordo co artigo 177.2 en relación co artigo 169.1 Real Decreto Lexislativo 2/2004, de 5 de marzo, polo que se aproba o texto refundido da Lei reguladora de facendas locais: O que se fai público para xeral coñecemento. Santiago de Compostela, 27 de agosto de 2020 A CONCELLEIRA DELEGADA DE ECONOMÍA E FACENDA Marta Abal Rodríguez
01/09/2020 | Administración LocalMunicipal
Neda
Exposición pública padrón axuda no fogar xullo

Por acordo da Xunta de Goberno de 17 de agosto do agosto, aprobáronse os padróns fiscais correspondentes ao mes de xullo do 2020 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a 17 de agosto de 2020 O alcalde, Angel Alvariño Saavedra
01/09/2020 | Administración LocalMunicipal
Laxe
Exposición pública SAF xullo 2020

Exposición pública do padrón fiscal do prezo público do Servizo de Axuda no Fogar correspondente ao mes de xullo de 2020. En data de 27 de agosto de 2020 ditouse o Decreto da Alcaldía número 435/2020, cuxo teor literal é a seguinte: <<Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 27/08/2020, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de xullo de 2020. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Resolve Primeiro.- Aprobar o padrón do prezo público polo servizo de axuda no fogar correspondente ao mes de xullo de 2020 que importa un total de dous mil cento sesenta euros e noventa e cinco cents (2.160,95 euros), que comprende un total de 50 recibos. Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública. Mándao e asínao en Laxe.>> En Laxe, a 27 de agosto de 2020 O alcalde José Luis Pérez Añón
01/09/2020 | Administración LocalMunicipal
Teo
Anuncio de resolución de avocación de competencias e corrección de erro material

No Boletín Oficial da Provincia do 27/08/2020 (núm.139) publicáronse as Bases reguladoras para a convocatoria de subvencións a clubs deportivos sen ánimo de lucro e deportistas federados/as polas actividades realizadas e para a preparación das diferentes competicións durante ano 2020, que foran aprobadas pola Xunta de Goberno Local o 17/08/2020 Detectado un erro material na base 4.3 (Presentación de solicitudes) no referente ao boletín oficial no que deben publicarse as mencionadas bases e o anuncio de convocatoria, cuxa publicación determina o comezo do prazo para a presentación de solicitudes, resulta necesario realizar unha corrección. Por Resolución da Alcaldía do 26.08.2020 acordouse avocar a competencia delegada na Xunta de Goberno Local e corrixir o erro material detectado no parágrafo segundo da base 4.3 (Presentación de solicitudes) das mencionadas bases, substituíndo a referencia ao Diario Oficial de Galicia pola do Boletín Oficial da Provincia, quedando redactado o citado parágrafo conforme se detalla a continuación: “O prazo é de quince (15) días hábiles, que se contarán a partir do día seguinte ao da publicación do anuncio da convocatoria no Boletín Oficial da Provincia”. Publícase o presente anuncio no Boletín Oficial da Provincia, facendo constar que o prazo para a presentación de solicitudes comezará a contar dende o seguinte ao da publicación no BOP do anuncio de corrección. Teo, 27 de agosto de 2020 A alcaldesa acctal., Uxía Lemus de la Iglesia
01/09/2020 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva do de expediente de crédito extraordinario 2020-crext-08 por importe de 6.809,16 €, financiado con baixas por anulación e recoñecemento de débedas

O Pleno da Corporación municipal, en sesión ordinaria celebrada o día 30 de xullo de 2020, aprobou inicialmente o expediente de modificación orzamentaria de crédito extraordinario 2020-CREXT-08 dentro do vixente Orzamento municipal do ano 2020 financiado con baixas por anulación e recoñecemento de débedas. En cumprimento do disposto no artigo 177.2 en relación co artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora de facendas locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faixe público o resumo por capítulos do citado orzamento, unha vez incorporada esta modificación, de acordo co artigo 177.2 en relación co artigo 169.1 Real Decreto Lexislativo 2/2004, de 5 de marzo, polo que se aproba o texto refundido da Lei reguladora de facendas locais: O que se fai público para xeral coñecemento. Santiago de Compostela, 27 de agosto de 2020 A CONCELLEIRA DELEGADA DE ECONOMÍA E FACENDA Marta Abal Rodríguez
01/09/2020 | Administración LocalMunicipal
A Coruña
Alcaldía
Delegacións

A Alcaldía-Presidencia, con data 25 de agosto de 2020, ditou o seguinte DECRETO: “Esta Alcaldía, o 4 de agosto de 2020 ditou o seguinte DECRETO: “Vistas as solicitudes de ausencias temporais de diversos membros do Goberno Municipal, é preciso proceder á autorización das mesmas, ao tempo que prever, para cando for necesario, a substitución da sinatura entre eles. Tendo en conta o establecido no Decreto DEC/AYT/3846, de 26 de xuño de 2019, de delegacións da Alcaldía nas persoas responsables das distintas áreas de goberno, no sentido en que a substitución temporal dos mesmos nas atribucións encomendadas será resolta no decreto que autorice a ausencia, e sendo competencia da Alcaldesa, consonte ao establecido no Título I do Regulamento Orgánico Municipal, RESOLVO: […] SEGUNDO.- 1. Autorizar a ausencia da Ramiro Javier Adrian Gustavo Azqueta Organ e Concelleira Delegada de Medio Ambiente e Sostibilidade e Comercio e Mercados, dona María Esther Dolores Fontán Prado, entre os días 10 e 31 de agosto de 2020.2. As atribucións delegadas para a xestión da Área serán exercidas, entre os días 10 a 16 de agosto, ambos incluídos, pola Segunda Tenenta de Alcaldesa e Concelleira Delegada de Igualdade, Benestar Social e Participación, dona Rhizlane Bounouh Cavaliere e entre os días 17 e 31 de agosto de 2020 pola Cuarta Tenenta de Alcaldesa e Concelleira Delegada de Innovación, Industria, Emprego e Consumo, dona Maria Jerusalen Cañameras Belasri”. Solicitado pola Terceira Tenenta de Alcaldesa e Concelleira Delegada de Medio Ambiente e Sostibilidade e Comercio e Mercados, dona Monica Mar Vallado Acebey, a reincorporación inmediata ás súas funcións, RESOLVO: PRIMEIRO.- Deixar sen efecto as atribucións delegadas na Margoth Rosenkranz Arma e Concelleira Delegada de Innovación, Industria, Emprego e Consumo, dona Maria Jerusalen Cañameras Belasri, para a xestión da Área de Medio Ambiente e Sostibilidade e de Comercio e Mercados, que retomará desde o 26 de agosto de 2020 a Ramiro Javier Adrian Gustavo Azqueta Organ, dona María Esther Dolores Fontán Prado como concelleira delegada titular da devandita Área de goberno. SEGUNDO.- Dar conta do establecido neste Decreto ás Concellerías interesadas, á Secretaría Xeral, á Oficialía Maior e aos departamentos de actividade corporativa e innovación e publicalo no taboleiro de edictos electrónico. Casas Consistoriais da Cidade da Coruña, 25 de agosto de 2020 A Alcaldesa Inés Rey García” A Coruña, a 25 de agosto de 2020 A Alcaldesa P. D. Santiago A. Roura Gómez O Coordinador xeral municipal (P. D. Decreto 3847/2019)
29/09/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 24 de setembro de 2020 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Ortigueira (expediente IN407A 2020/37-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada adecuación LMT MEA827 e CT Baleo Rocha, no concello de Ortigueira (expediente IN407A 2020/37-1), por resolución desta xefatura territorial, do 3 de setembro de 2020, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15008 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 21 de outubro de 2020 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Ortigueira, deducida da que se someteu a información pública no DOG do 24.04.2020, no BOP do 07.04.2020 e no xornal La Voz de Galicia do 16.04.2020, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 24 de setembro de 2020 Isidoro Martínez Arca Xefe Territorial da Coruña
29/09/2020 | Administración LocalMunicipal
Culleredo
Economía, Facenda e Réxime Interior
Aprobación definitiva do Orzamento do exercicio 2020

O Pleno da Corporación en sesión celebrada o 22 de xullo de 2020 aprobou inicialmente o orzamento xeral para o exercicio económico de 2020. O orzamento estivo exposto ao público, previo anuncio no boletín oficial da provincia, por un prazo de quince días hábiles, durante o que se presentaron reclamacións contra o mesmo. En sesión celebrada o 24 de setembro de 2020, o Pleno aprobou definitivamente o orzamento para o exercicio 2020. De conformidade co disposto no artigo 169 do RDL 2/2004 polo que se aproba o texto refundido da lei reguladora das Facendas Locais, publícase o resumo por capítulos do orzamento. Na referida sesión acordouse tamén a aprobación do cadro de persoal, que de acordo co disposto no artigo 127 do RDL 781/86 de 18 de abril, publícase: Culleredo, a 25 de setembro de 2020 A concelleira delegada de facenda, patrimonio e administración electrónica Marta María Iglesias Becerra
29/09/2020 | Administración LocalMunicipal
Narón
Intervención
Edicto aprobación inicial do expediente de modificación de créditos nº 19/2020

O Pleno do Concello, en sesión ordinaria celebrada o día 24 de setembro de 2020, aprobou inicialmente o expediente de modificación de créditos n.º 19/2020: subexpediente nº 01/2020 de suplemento de crédito extraordinario, dentro do vixente orzamento muncipal, financiado con baixas por anulación, por un importe total de DOUSCENTOS QUINCE MIL CENTO NOVENTA E CINCO EUROS CON DOUS CÉNTIMOS (215.195,02 €). O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o diposto no artigo 177.2, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Narón, 24 de setembro de 2020 A Alcaldesa, Asdo. Marián Ferreiro Díaz